အဲဘိုးရှိတောင် (အအိုမိုရိ)

အဲဘိုးရှိတောင် (烏帽子岳, Eboshi-dake)  သည် ဂျပန်နိုင်ငံ၊ အအိုမိုရိစီရင်စုတွင် တည်ရှိသည့် တောင်တစ်ခု ဖြစ်သည်။ ၇၁၉ မီတာ (၂၃၆၁ ပေ) မြင့်သည်။ အိုးအုတောင်တန်း၏ မြောက်ဘက်ဆုံးပိုင်းတွင် တည်ရှိနေသည့်တောင်ဖြစ်ကာ ဂျပန်နိုင်ငံ၏ အဓိကကျွန်းဖြစ်သည့် ဟွန်းရှူးကျွန်း၏ မြောက်ဘက်တွင် တည်ရှိသည်။ တောင်ထိပ်သည် အအိုမိုရိစီရင်စုအတွင်းတွင် အားလုံးတည်ရှိနေသည်။ တောင်၏ အနောက်မြောက်ဘက်တွင် ဟိရနိုင်းမြို့၊ အရှေ့မြောက်ဘက်တွင် နိုဟဲဂျိမြို့၊ တောင်ဘက်တွင် တိုးဟိုခုမြို့တို့ တည်ရှိကာ တောင်သည် ထိုမြို့များကို ကြားခံအနေဖြင့် ကာရံတည်ရှိနေသည်။Ordnance topographic map of Geospatial Information Authority of Japan

၂၀၀၇ ခုနှစ်တွင် တောင်ပေါ်၌ ရေဒီယိုထပ်ဆင့်အသံလွှင့်စခန်းကို တည်ဆောင်ခဲ့သည်။ ထိုစခန်းတွင် NHK, NHK Kyōiku, RAB Aomori, ATV Aomori Television နှင့် ABA Aomori တို့၏ တီဗွီစခန်းများ တည်ရှိနေသည်။ တောင်သည် ပြေပြစ်သည့် တောင်စောင်းရှိသဖြင့် သမားရိုးကျတောင်တက်သူများအကြား လူကြိုက်များသည်။ တောင်၏ မြောက်ဘက်တွင် တက်ရောက်ရန် လမ်းတစ်ခု ရှိသည်။

ကိုးကား

ကဏ္ဍ:ဂျပန်နိုင်ငံရှိ တောင်များ